หุ้นเช้า 12 เม.ย. ปิดบวก 8.46 จุด
ดัชนีปิดที่ 1,162.95 จุด เพิ่มขึ้น 8.46 จุด หรือ 0.73 % มูลค่าการซื้อขายเบาบางเพียง 7,824 ล้านบาท
12 เม.ย. 2555

ดัชนีปิดที่ 1,162.95 จุด เพิ่มขึ้น 8.46 จุด หรือ 0.73 % มูลค่าการซื้อขายเบาบางเพียง 7,824 ล้านบาท 
 



หุ้นช่วงเช้าปิดบวก
ตลาดหุ้นไทยเช้านี้เคลื่อนไหวอยู่ในแดนบวกซึ่งเป็นไปในทศทางเดียวกันตลาดภูมิภาค  หลังปรับตัวลงมามากในช่วง 2 วันที่ผ่านมา โดยมีแรงซื้อหุ้นขนาดใหญ่(Big Cap) กลุ่มน้ำมัน ธนาคารพาณิชย์ และสื่อสาร
นายอภิสิทธิ์ ลิมศุภนาค ผู้อำนวยการฝ่ายวิจัย บล.โอเอสเค(ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นกว่า 10 จุด โดยเป็นการปรับขึ้นตามตลาดต่างประเทศ โดยตลาดหุ้นอื่นในภูมิภาคเอเชียต่างอยู่ในแดนบวกกันทั่วหน้า ภายหลังจากตลาดในยุโรปและสหรัฐมีการรีบาวน์ขึ้น ซึ่งน่าจะเป็นผลจากที่พันธบัตรของอิตาลีได้เสร็จสิ้นการประมูลไปได้อย่างเรียบร้อยแล้ว ทำให้เกิดการรีบาวน์ได้ในช่วงสั้น อีกทั้งช่วงนี้ตลาดยังไม่ได้มีข่าวเด่นอะไรเข้ามาด้วย
นอกจากนี้ ตลาดบ้านเราก็จัดว่าเป็นแค่การรีบาวน์หลังจากที่ได้ปรับตัวลงแรงในช่วงก่อนหน้านี้ ดังนั้นการเด้งขึ้นในวันนี้น่าจะเป็นโอกาสที่จะขายทำกำไร เนื่องจากวันนี้เป็นวันทำการสุดท้ายของสัปดาห์นี้ก่อนที่จะมีการหยุดระยะยาวในช่วงสงกรานต์
หลักทรัพย์ที่มีการมูลค่าการซื้อขายสูงสุด 5 อันดับ ได้แก่KBANK     มูลค่าการซื้อขาย 509 ล้านบาท ปิดที่ 152.00  บาท เพิ่มขึ้น 3.50 บาท (+2.36%)  IVL          มูลค่าการซื้อขาย 443 ล้านบาท ปิดที่  34.25  บาท เพิ่มขึ้น 0.25 บาท (+0.74%)  ADVANC   มูลค่าการซื้อขาย 381ล้านบาท ปิดที่ 168.00  บาท เพิ่มขึ้น 3.00 บาท (+1.82%)  BBL         มูลค่าการซื้อขาย 377 ล้านบาท ปิดที่ 185.00  บาท เพิ่มขึ้น 2.00 บาท (+1.09%)  SCB         มูลค่าการซื้อขาย 301 ล้านบาท ปิดที่ 142.50  บาท เพิ่มขึ้น 2.50 บาท (+1.79%)